armvectores/hy_wikipedia_2023 huggingface dataset:
JSTOR

JSTOR (կրճատված Journal STORage բառակապակցությունից), 1995 թվականին հիմնադրված թվային գրադարան։ Սկզբում պարունակում էր միայն ակդեմիկական ամսագրերի թվայնացված տարբերակները, այժմ այն պարունակում է նաև գրքեր և այլ տեղեկատվության աղբյուրներ։ Կայքը թույլ է տալիս կատարել ամբողջական տեքստում որոնում համարյա 2,000 տարբեր ամսագրերում։ 2013 թվականի դրությամբ աշխարհի ավելին քան 8,000 հաստատություններ ավելին քան 160 երկրներում օգտագործում են JSTOR, հիմնականում հասանելությունը ապահովվում է բաժանորդագրությամբ, սակայն կայքում կան նաև ազատ հասանելությամբ նյութեր։ JSTOR-ի եկամուտը 2015 թվականին կազմել է 86 միլիոն դոլար։
JSTOR-ի նյութերը տրամադրում են ավելին քան 900 հրատարակչություններ։ Անվանական տվյալների բազան պարունակում է ավելին քան 1,900 ամսագրերի անվանումներ, ավելին քան 50 տարբեր մասնագիտություններով։ Ամեն նյութը նշված է եզակի ամբողջական թվով, սկսած 1-ից։
JSTOR-ը արտոնագրվում է հիմնականում ակադեմիական հաստատություններին, հասարակական գրադարաններին, հետազոտական ինստիտուտներին, թանգարաններին, և դպրոցներին։ Ավելին քան 7,000 հաստատություններ ավելին քան 150 երկրներում ունեն կայքից օգտվելու հնարավորություն։ 2013 թվականի հունվարին JSTOR-ը սկսեց ծրագիր, որի միջոցով կրթական հաստատությունները կարող են տրամադրել հասանելություն նաև իրենց շրջանավարտներին։ Անհատական բաժանորդագրումները նույնպես հնարավոր են։
Ամեն տարի JSTOR-ը սահմանափակում է ամսագրերի դիտման մոտ 150 միլիոն չարտոնագրված փորձեր։


== Տես նաև ==
Aluka
ARTstor
ArXiv


== Ծանոթագրություններ ==


== Արտաքին հղումներ ==
«Libraries and institutions offering access»։ JSTOR։ Վերցված է 2015-10-21 
«Register & Read»։ JSTOR։ Վերցված է 2015-10-21 
JSTOR Early Journal Content : Free Texts : Download & Streaming : Internet Archive
Բալ

Անվան այլ կիրառումների համար տե՛ս՝ Բալ (այլ կիրառումներ)
Բալ (subgen. լատ.՝ Cerasus), Սալոր (Prunus) ցեղի Cerasus ենթացեղի բույս։


== Անվան պատմությունը ==
Կեռասունդա (հունարեն՝ Κερασουντα), փոքր քաղաքը, որ գտնվում էր Ֆարնակիայի և Տրապեզունդի, հայտնի դարձավ բալերով։ Հենց այդտեղ առաջին անգամ հռոմեացիները տեսան բալ անվանելով նրանց «կեռասունտական պտուղներ», լատ.՝ cerasi. Այստեղից և իտալական ciliega, ֆրանսիական cerise, իսպանական cereza, պորտուգալական cereja, գերմանական Kirsche, անգլիական cherry, ռուսական «черешня»։


== Ծագում և մշակման պատմություն ==
Հնագույն ժամանակներից ամենահայտնի բալի տեսակը՝ կեռասը կամ թռչնի բալն է։ Ենթադրվում է, որ կեռասը հայտնի է եղել դեռևս մ.թ.ա. 8000 թվականից Անատոլիայում և Եվրոպայում՝ ժամանակակից Դանիայի և Շվեյցարիայի տարածքների վրա։
Բալի պտուղները թթվաքաղցր համ ունեն։ Բալի պտուղները օրգանական թթուներ են պարունակում (լիմոնաթթու, խնձորաթթու, սաթաթթու, սալիցիլաթթու), միկրոէլեմենտներ (պղինձ, երկաթ, ցինկ, յոդ, մարգանեց, քրոմ, ֆտոր, մոլիբդեն, բոր, վանադիում, կոբալտ, նիկել, ռուբիդիում), մակրոէլեմենտներ (կալիում, կալցիում, ֆոսֆոր, մագնիում), ինչպես նաև պեկտինային նյութեր, շաքար, վիտամին А, С, Е, В1, В2, РР, ֆոլաթթու։


== Ծանոթագրություններ ==
Մարայկա (գետ)

Մարայկա (ռուս.՝ Марайка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ աջ ափով՝3303 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200003506
Հիդրոլոգիական ուսումնասիրությունների կոդը - 115200350
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(6961) Աշիտակա

(6961) Աշիտակա (անգլ.՝ Ashitaka), աստերոիդ աստերոիդների հիմնական գոտում։ Հայտնաբերվել է 1989 թվականի մայիսի 26-ին Մակիո Ակիյամայի և Թոշիմասա Ֆուրութայի կողմից Սուսոնոյում։
Միջին հեռավորությունը Արեգակից կազմում է 2,320098 ա. մ., առավելագույնը մոտենում է 1,8775 ա. մ. հեռավորության վրա և հեռանում 2,7627 ա. մ.։ Արեգակի շուրջ մեկ ամբողջական պտույտ է կատարում 1290,8 երկրային օրվա ընթացքում, իր ուղեծրով շարժվելով միջինում 0,278897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6961) Աշիտակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մաստակի պատ

Մաստակի պատ (անգլ.՝ Gum Wall), տեսարժան վայր Սիեթլում, Մարկետ թատրոնի աղյուսե պատը, որը գտնվում է Փայք Փլեյս մարկետի մոտ, ծածկված է մաստակով։ Պատին մաստակներ կպցնելն սկսվեց 1993 թվականին, երբ թատրոնի այցելուները, հիմնականում ուսանողներ, տոմս գնելու հերթում սպասելիս, ձանձրույթից սկսեցին մաստակներով մետաղադրամներ կպցնել թատրոնի պատին։
Ժամանակի ընթացքում մաստակ սկսեցին կպցնել նաև նրբափողոցի այլ շենքերի վրա, իսկ մաստակի շերտի երկարությունը հասավ 15 մ-ի, լայնությունը՝ 4.5 մ-ի, իսկ հաստությունը՝ մի քանի դյույմի։ Թատրոնի այցելուները սկսեցին մաստակներով պատկերներ նկարել և գրություններ թողնել։ Կառույցի վարչակազմը սկսեց պայքարել այս երևույթի դեմ և մի քանի անգամ մաքրեց պատը, սակայն արդյունքում՝ 1999 թվականին հանձնվեց։ Այդ օրից պատը դարձավ տեղի տեսարժան վայրերից մեկը։
2008 թվականին պատի մոտ նկարահանվեց «Սերը պատահում է» ֆիլմի դրվագներից մեկը։
2009 թվականին Մաստակի պատը ճանաչվեց ամենահակահիգիենիկ զբոսաշրջային տեսարժան վայրերից մեկը («Պերճախոսության քար»-ից հետո)։
2015 թվականի նոյեմբերին պատը 20 տարվա մեջ առաջին անգամ որոշեցին մաքրել։ Որպեսզի չվնասեն աղյուսե շերտը՝ մաքրման համար կիրառվեց գոլորշի։ Աշխատանքը տևեց մի քանի օր և արդյունքում հեռացվեց ավելի քան 1 տոննա մաստակ։ Մաքրումից հետո պատը կրկին սկսեցին մաստակով պատել, պատկերված առաջին աշխատանքներից մեկը դարձավ 2015 թվականի նոյեմբերի 13-ին տեղի ունեցած Փարիզի ահաբեկչությունների զոհերին նվիրված հուշարձանը։


== Պատկերասրահ ==

		
		
		
		
		


== Ծանոթագրություններ ==
Ագրամուն

Ագրամուն (կատալոներեն ՝ Agramunt(չաշխատող հղում))՝ մունցիպալիտետ Իսպանիայում՝ Կատալոնիայի Լեյդա պրովինցիայի Ուրժել  շրջանում։ Ընդհանուր տարածքը կազմում է 79.7 կմ քառ. ։ 2010 թվականի մարդահամարի տվյալներով բնակչությունը կազմում է 5618 մարդ։


== Ծանոթագրություններ ==


== Արտաքին հղումներ ==
պաշտոնական կայք Archived 2008-03-24 at the Wayback Machine.
Datos generales Archived 2008-05-13 at the Wayback Machine.
Información sobre el turrón de Agramunt Archived 2007-06-29 at the Wayback Machine.
Datos estadísticos
Կամպո Կալաբրո

Կամպո Կալաբրո (իտալերեն՝ Campo Calabro) քաղաք Իտալիայում՝ Կալաբրիա մարզի Ռեջիո Կալաբրիա գավառում։ Սահմանակից է Ֆիումարա, Ռեջո դի Կալաբրիա, Վիլլա Սան Ջովաննի համայնքներին։
Բնակչության թվաքանակը 2014 թվականի տվյալներով եղել է 4.518, բնակչության խտությունը կազմել է 582 մարդ/կմ²։ Զբաղեցնում է 7 կմ² մակերես տարածք։ Փոստային ինդեքսն է՝ 89052։ Հեռախոսային կոդը՝ 0965։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Թեղուտ (Տավուշի մարզ)

Անվան այլ կիրառումների համար տե՛ս՝ Թեղուտ (այլ կիրառումներ)Թեղուտ,
գյուղ Հայաստանի Հանրապետության Տավուշի մարզի Իջևանի տարածաշրջանում, մարզկենտրոն Իջևանից 28 կմ հարավ-արևմուտք, Դիլիջան-Իջևան ճանապարհի վրա, Աղստև գետի ձախափնյակում։ Գյուղի մակերեսը 9,5 կմ քառակուսի է։ Բարձրությունը ծովի մակերևույթից՝ 1550 մ, գտնվում է բարեխառն գոտում, ամռանը միջին ջերմաստիճանը +19 C, ձմռանը՝ -2 C։


== Պատմություն ==
Գյուղը հիմնադրվել է 1925 թվականին, սկզբում եղել է նախկին Ջարխեչ գյուղի թաղամասերից մեկը, հետագայում որպես առանձին գյուղ անվանվել է Հաղարծին, այնուհետև՝ Թեղուտ։ Եղել է Դիլիջան քաղաքի վարչական ենթակայության տակ, առանձին բնակավայրի կարգավիճակ է ստացել Հայաստանի Հանրապետության  Ազգային ժողովի 1993 թվականի նոյեմբերի 5-ի որոշմամբ։


== Բնակչություն ==
Ըստ ՀՀ 2011 թ. մարդահամարի արդյունքների` Թեղուտի մշտական բնակչությունը կազմել է 1342, առկա բնակչությունը` 1208 մարդ։
Թեղուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ և բանջարեղենի մշակությամբ։


== Պատմամշակութային կառույցներ ==
Թեղուտից 5 կմ հյուսիս, “Ճեռի հողեր” հանդամասում, գտնվել են Հայոց թագավոր Արտաշես Ա-ի (189-160 մ.թ.ա.) թողած երկու սահմանաքարերը արամեերեն գրով։ Թեղուտից մի քանի կիլոմետր հեռավորության վրա են գտնվում Հաղարծին և Ջուխտակ վանքերը։


== Տես նաև ==
Թեղուտի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Սուվա (քաղաք)

Անվան այլ կիրառումների համար տե՛ս՝ Սուվա (այլ կիրառումներ) Սուվա  (ճապ.՝ 平谷村  'Սուվա -մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 458,87 կմ², բնակչությունը՝50 044 մարդ, իսկ խտությունը 458,87 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է50 044 մարդ (2014 թվականի օգոստոսի 1), խտությունը՝ 458,87 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Էսթերներ

Էսթերներ, թթվածնավոր թթուներում թթվային ջրածնի ատոմը կամ ատոմները ածխաջրածնային ռադիկալներով տեղակալված միացություններ։ Անվանակարգվում են համապատասխան թթվի և ռադիկալի անուններից կամ աղերի նման, օրինակ՝ 
  
    
      
        C
        
          H
          
            3
          
        
        O
        N
        O
      
    
    {\displaystyle CH_{3}ONO}
   – ազոտային թթվի մեթիլէսթեր (մեթիլնիտրիտ), 
  
    
      
        (
        C
        
          H
          
            3
          
        
        O
        )
        2
        S
        
          O
          
            2
          
        
      
    
    {\displaystyle (CH_{3}O)2SO_{2}}
   – ծծմբական թթվի դիմեթիլէսթեր (դիմեթիլ–սուլֆատ), 
  
    
      
        C
        
          H
          
            3
          
        
        C
        O
        O
        C
        H
        =
        C
        
          H
          
            2
          
        
      
    
    {\displaystyle CH_{3}COOCH=CH_{2}}
   – քացախաթթվի վինիլէսթեր (վինիլացետատ) ևն։
Գլիցերինի և բարձրամոլեկուլյար կարբոնաթթուների (պալմիտինաթթու, ստեարինաթթու, օլեինաթթու) էսթերները կոչվում են ճարպեր, բարձրամոլեկուլյար սպիրտների (ցետիլսպիրտ – 
  
    
      
        
          C
          
            16
          
        
        
          H
          
            33
          
        
        O
        H
        )
      
    
    {\displaystyle C_{16}H_{33}OH)}
   և կարբոնաթթուների էսթերներ` մոմեր, կարբամինաթթվի 
  
    
      
        (
        N
        
          H
          
            2
          
        
        C
        O
        O
        H
        )
      
    
    {\displaystyle (NH_{2}COOH)}
   էսթերները՝ ուրետաններ ևն։
Էսթերներ լինում են հեղուկ և պինդ, հոտավետ և անհոտ, լավ լուծվում են օրգանական լուծիչներում, ջրում չեն լուծվում, տեսակարար կշիռը փոքր է մեկից։ Ստացվում են հիմնականում էսթերացմամբ` էսթերների համար բնորոշ է հիդրոլիզի ռեակցիան։ Միներալ թթուների էսթերներից ծծմբական թթվի էսթերներ լայն կիրառվում են ալկիլացման համար, ազոտական թթվի էսթերներից պատրաստում են դինամիտներ (նիտրոգլիցերին), ֆոսֆորական թթվի էսթերները մեծ դեր են խաղում կենդանի օրգանիզմի նյութափոխանակության մեջ, իսկ այլ էսթերներ միջատասպաններ են։ Կարբոնաթթուների հոտավետ էսթերների էսենցիաներ (տանձի, խնձորի, անանասի ևն) անվան տակ օգտագործում են օծանելիքների և սննդի արտադրություններում։ Այլ էսթերներից պատրաստում են մանրաթելեր (լավսան, ացետատային մետաքս ևն), դեղանյութեր (ասպիրին), սոսինձներ (պոլիվինիլացետատ), օրգանական ապակի ևն։ Էսթերներից շատերը օգտագործվում են նաև որպես լուծիչներ, պլաստիֆիկատորներ և ելանյութեր արտադրական օրգանական սինթեզում։
Լանդրիկուր (Էնայի գավառ)

Լանդրիկուր (ֆր.՝ Landricourt), համայնք Ֆրանսիայում, գտնվում է Պիկադրիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը Լանն է։
Համայնքի INSEE կոդ՝ 02406:


== Բնակչություն ==
2010 թվականի տվյալներով՝ համայնքի բնակչությունը կազմում է 127 մարդ։ 


== Տնտեսություն ==
2010 թվականին համայնքի 82 աշխատունակ (15-67 տարեկան) բնակիչների 62-ը տնտեսապես ակտիվ էին, 20-ը՝ ոչ ակտիվ (ակտիվության ցուցանիշը կազմել է 75,6%, 1999 թվականին եղել է 75,9%) 62 տնտեսապես ակտիվ բնակիչներից աշխատում էին 56-ը (31 տղամարդ և 25 կին), գործազուրկ էին 6 մարդ (3 տղամարդ և 3 կին)։ 20 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 5-ը՝ թոշակառուներ, 5-ը տնտեսապես ոչ ակտիվ էին այլ պատճառներով։


== Ծանոթագրություն ==


== Արտաքին հղումներ ==
Ազգային ինստիտուտի վիճակագրությունը, Լանդրիկուր (ֆր.)
Միլերով (Օկտյաբրսկի շրջան)

Միլերով (ռուս.՝ Миллеров), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կրասյուկովսկովո գյուղական համայնքի կազմի մեջ։
Հետտրանսլացիոն ձևափոխություն

Հետտրանսլացիոն ձևափոխություն, մոդիֆիկացիա, սպիտակուցի կովալենտային, քիմիական փոփոխություն ռիբոսոմի վրա սպիտակուցի սինթեզից հետո։ Սպիտակուցների մեծամասնության համար հետտրանսլացիոն ձևափոխությունը սպիտակուցի կենսասինթեզի (մտնում է գեների էքսպրեսիայի մեջ) վերջին փուլն է։
Ներկայումս հայտնի է սպիտակուցի հետտրանսլացիոն ձևափոխության երկու հարյուր եղանակ։  Եվ այդ ձևափոխությանն են ենթարկվում սպիտակուցների ճնշող մեծամասնությունը։ Ավելին, որոշ սպիտակուցներ մի քանի անգամ ենթարկվում են տարբեր փոփոխությունների։  Հետտրանսլացիոն ձևափոխությունները տարբեր ազդեցություն են թողնում սպիտակուցի վրա. կարգավորում են նրանց  կյանքի տևողությունը բջիջներում, ֆերմենտային ակտիվությունը, այլ սպիտակուցների հետ փոխազդեցությունը։ Սպիտակուցի հասունացման համար հետտրանսլացիոն ձևափոխության իրականացումը պարտադիր է։ Հակառակ դեպքում սպիտակուցը կլինի ֆունկցիոնալ պասիվ։ Օրինակ` ինսուլինի և մի քանի հորմոնների հասունացման համար անհրաժեշտ է պոլիպեպտիդային շղթայի սահմանափակ պրոթեոլիզի, իսկ պլազմատիկ թաղանթի սպիտակուցների համար՝ գլիկոզիլացման իրականացումը։

Հետտրանսլացիոն ձևափոխությունը կարող է լինել և՛ շատ տարածված, և՛ շատ հազվագյուտ։ Գլիկոզիլացումը ամենատարածված հետտրանսլացիոն ձևափոխություններից մեկն է։ Համարվում է, որ մարդու սպիտակուցների կեսը գլիկոլիզացված են, իսկ մարդու գեների 1-2% գաղտնագրում են այն սպիտակուցները, որոնք կապված են գլիկոլիզացման հետ։ Հազվագյուտ մոդիֆիկացիաներ են համարվում թիրոզինացումը/դեթիրոզինացումը և տուբուլինի պոլիգլիցիլացումը։
Հետտրանսլացիոն ձևափոխության բացառիկ նշանակությունը նորմալ ֆունկցիոնալ օրգանիզմի համար հաստատվում է նրանով, որ գոյություն ունեն հիվանդություններ, որոնց հիմքում ընկած են սպիտակուցի հետտրանսլացիոն համակարգի խախտումները (օրինակ՝ Ալցհայմերի հիվանդությունը, քաղցկեղի տարբեր տեսակները)։ Ներկայումս հետտրանսլացիոն ձևափոխությունն ուսումնասիրելու համար կիրառում են մի շարք մեթոդներ՝ մասս-սպեկտրաչափություն և բլոթթինգ։


== Գլխավոր շղթայի ձևափոխություն ==
Գլխավոր շղթայի ձևափոխությունը ներառում է պեպտիդային կապերի քանդումը

Մեթիոնինի N-ծայրային մնացորդի հեռացումը,
սահմանափակ պրոտեոլիզը։Փոքր քիմիական խմբերի միացում․

N-ացիլացում,
N-արգինիլացում,
C-ամիդացում։Մեմբրանի տեղայնացման համար հիդրոֆոբ խմբերի միացում․

N-միրիստոիլացում,
գլիկոզիլֆոսֆատադիլինոզիտոլի միացում։


== Ամինաթթուների կողմնային շղթայի մոդիֆիկացիա ==
Փոքր քիմիական խմբերի միացում կամ անջատում․

Գլիկոլիզացում
N-գլիկոզիլացում,
O-գլիկոզիլացում,
հիդրօքսիլացում,
ացետիլացում,
մեթիլացում,
γ-կարբօքսիլացում,
Օ-սուլֆոնացում,
ֆոսֆորիլացում,
յոդացում,
օքսիդացում,
գլիկիլացում,
դիսուլֆիդային կապերի առաջացում,
դեիմինացում,
կարբոմոիլացում,
դեզամիդացում։Մեմբրանի տեղայնացման համար հիդրոֆոբ խմբերի միացում․

Պրենիլացում՝ իզոպրենեիդի մնացորդների միացում,
S-պալմիտացում։Այլ սպիտակուցների և պետիդների միացում․

Ուբիքվիտինացում՝ ուբիքվիտինի միացում,
Սումոիլացում՝ SUMO սպիտակուցի միացում։


== Ծանոթագրություններ ==
Ռոնդոնոպոլիս

Ռոնդոնոպոլիս (պորտ.՝ Rondonópolis), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 236.042 մարդ՝ 2020 թվականի տվյալներով։ Գրավում է 4 165,232 կմ2 տարածք։ Բնակչության խտությունը կազմում է 41,41 մարդ/կմ2։


== Պատմություն ==
Քաղաքը հիմնադրվել է 1915 թվականի օգոստոսի 10-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 1.484.255.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 9.060,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է 0,791 (տվյալները ՄԱԿ-ի զարգացման ծրագրի)։


== Ծանոթագրություններ ==
Սյուլի (Կալվադոսի գավառ)

Սյուլի (ֆր.՝ Sully), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 123 մարդ, բնակչության խտությունը` 30.00 մարդ/կմ²։ Բնակավայրը զբաղեցնում է 4 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 30 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 82 աշխատունակ (15-64 տարեկան)  բնակիչ, որոնցից ակտիվ էին 58-ը, իսկ ոչ ակտիվները` 24։ Ակտիվության ցուցանիշը կազմում է 70,7 %։ 58 աշխատունակ մարդկանցից աշխատել է 53 անձ (28 տղամարդ և 25 կին)։ Գործազուրկ են եղել 5 անձ (3 տղամարդ և 2 կին)։ 24 անաշխատունակներից 10-ը եղել են աշակերտներ կամ ուսանողներ, 11-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սարգի Մուրադյան

Սարգի Մուրադյան կամ Սարքի Մուրադյան (անգլ.՝ Sarky Mouradian, 1931, Բեյրութ, Լիբանան - փետրվարի 11, 2022(2022-02-11)), ամերիկահայ կինոռեժիսոր, հեռուստահաղորդավար և կոմպոզիտոր։


== Կենսագրություն ==
Սարգի Մուրադյանը ծնվել է Բեյրութում 1931 թվականին։ Հայրն Ադանայից է եղել, մայրը՝ Մարաշից։ Հաճախել է Բեյրութի «Սուրբ Նշան» ազգային, տարրական դպրոցը, այնուհետև՝ ֆրանսիական քոլեջը։ 16 տարեկանից զբաղվել է երաժշտությամբ, նվագախումբ է ունեցել. նվագել են համայնքային իրադարձությունների ժամանակ, ինչպես նաև ամեն հինգշաբթի՝ Բեյրութի թոքախտավորների հիվանդանոցում։ 1955 թվականին տեղափոխվել է Բոստոն՝ շարունակելու երաժշտական կրթությունը։ Նրա հիմնական կիրքը միշտ եղել է կինոն։ 1960 թվականին նա տեղափոխվել է Լոս Անջելես, որտեղ հաճախել է «Արվեստների թատրոն» (անգլ.՝ Theater of Arts) և սկսել է աշխատել կինոարդյունաբերությունում՝ որպես դերասան և ռեժիսոր։ Սարգի Մուրադյանը 60-ից ավելի ձայնագրված երգերի հեղինակ է։ Իր երգերի գերակշիռ մասի խոսքերի հեղինակն է։ 1960-ական թվականներին  «High Tones» անունով նվագախումբ է ունեցել Լոս Անջելեսում։ 1978 թվականին Լոս Անջելեսում հիմնել է «Արմենյան թելեթայմ» (անգլ.՝ Armenian Teletime) անվանումով հայկական հեռուստատեսային առաջին շոուներից մեկը, որտեղ նա հյուրընկալել է տարբեր հայ հայտնի կատարողների և քաղաքական գործիչների։ 2016 թվականին պարգևատրվել է ՀՀ մշակույթի նախարարության ոսկե մեդալով։
Մահացել է 2022 թվականի փետրվարի 11-ին 90 տարեկանում։


== Ֆիլմագրություն ==
1962 - Արյունապարտը (սև-սպիտակ) հիմնված է Ավետիս Ահարոնյանի (առաջին հանրապետության գանձապահը) «Արյան ձայնը» պատմվածքի վրա - ռեժիսոր,
1974 - Երջանկության արցունքներ (անգլ.՝ Tears of Happiness) - ռեժիսոր, սցենարիստ, մոնտաժող, կոմպոզիտոր,
1975 - Սասունի որդիներ (անգլ.՝ Sons of Sassoun) - ռեժիսոր, սցենարիստ, կոմպոզիտոր,
1978 - Սիրո խոստում (անգլ.՝ Promise of Love) - ռեժիսոր, սցենարիստ, մոնտաժող,
1982 - Մուսա լեռան քառասուն օրը (անգլ.՝ Forty Days of Musa Dagh) - ռեժիսոր,
2002 - Ալիսիա (անգլ.՝ Alicia) - ռեժիսոր, սցենարիստ։


== Ծանոթագրություններ ==
(20340) Սյուզանռուդեր

(20340) Սյուզանռուդեր, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի ապրիլի 21-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20340) Սյուզանռուդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրկուասներ

Կուրկուասներ («Գուրգեն» անունից, հուն․՝ Κουρκούας), սկզբնապես հայ նախարարական տոհմ Մեծ Հայքում։ Հետագայում գաղթելով Բյուզանդական կայսրություն՝ վերածվել է կայսրության ազդեցիկ տոհմերից մեկի։ Այս տոհմից են ծագում մի շարք հայտնի քաղաքական և ռազմական գործիչներ։


== Պատմություն ==
10-12-րդ դարերի ընթացքում տոհմը տվել է մի շարք նշանավոր ռազմական գործիչներ, այդ թվում Հովհաննես Կուրկուասը, ով ղեկավարում էր կայսրության ռազմական գործողություններն արևելքում Ռոմանոս Լակապենոս կայսեր օրոք։ Տոհմի հետ ազգակցական կապերի մեջ էր նաև Հովհաննես Չմշկիկ կայսրը։


== Նշանավոր ներկայացուցիչներ ==
Ռոմանոս Կուրկուաս I - ազնվական, Բարսեղ Ա կայսեր դեմ ուղղված դավադրության մասնակիցներից մեկը
Հովհաննես Կուրկուաս I - գլխավոր զորավարը Վասիլ Ա կայսեր օրոք
Հովհաննես Կուրկուաս II - գլխավոր զորավարը Ռոմանոս Ա Լակապենոս կայսեր օրոք
Թեոփիլոս Կուրկուաս - գեներալ, Խաղտիք բանակաթեմի զորավար։ Հովհաննես Կուրկուասի եղբայրը
Ռոմանոս Կուրկուաս II - ազնվական, վերջին բուլղար ցարի աղջկա ամուսինը
Հովհաննես Կուրկուաս III ( ?- 971) - մագիստրոս, Ռոմանոս Կուրկուասի որդին, զոհվել է Դորոստոլի պաշարման ժամանակ
Հովհաննես Չմշկիկ (925–976)- բյուզանդական հայազագի կայսր, Թեոփիլոս Կուրկուասի թոռը
Հովհաննես Կուրկուաս (X - XI) - Իտալիայի կատեպանը 1008-1010 թթ-ին
Միքայել Բ Կուրկուաս (XII)- Կոստանդնուպոլսի պատրիարք
Գեորգի Կուրկուաս - հոգևորական, Միքայել Կուրկուասի ազգակիցը


== Ծանոթագրություններ ==
Վիտիսլինգեն

Վիտիսլինգեն  (գերմ.՝ Wittislingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 2259 մարդ (ըստ 2010 թվականի դեկտեմբերի 31-ի)։ Տարածքը կազմում է 17.41 կմ²։ Պաշտոնական կոդ՝ 09 7 73 183։
Կոմունան ստորաբաժանվում է 3 գյուղական շրջանների։


== Պատկերասրահ ==


== Ծանոթագրություններ ==


== Արտաքին հղումներ ==
Պաշտոնական կայք
Ջասպեր պինգվինը. ճանապարհորդություն դեպի աշխարհի ծայրը

Ջասպեր պինգվինը. ճանապարհորդություն դեպի աշխարհի ծայրը (գերմ.՝ Jasper und das Limonadenkomplott, անգլ.՝ Jasper: Journey to the End of the World), 2008 թվականին նկարահանված լիամետրաժ անիմացիոն ֆիլմ, ստեղծվել է «Toons'N'Tales» ստուդիայում։ Գերմանիայում պրեմիերան կայացել է 2008 թվականի
հոկտեմբերի 2-ին։


== Սյուժե ==
Երիտասարդ Ջասպերն ապրում էր Հարավային բևեռում. դա իր ծննդավայրն էր, նրա ծնողների և ընկերների տունը։ Բայց մուլտֆիլմի հերոսը չէր կարողանում նստել իր տեղում, քանի որ նրան միշտ ձգում էր իր երազանքը, իսկ նրա երազանքը էր գնալ հեռավոր և իրեն անհայտ երկրները։ Բոլորը նրան ծաղրում էին, բայց, չնայած դրան պինգվինը հավատում էր, որ իր երազանքը կկատարվի։
Եվ մի անգամ ճակատագիրը տալիս է նրան այդ հնարավորությունը։ նա ծանոթանում է թութակ Կակապոյի հետ, որը ապրում էր հարավային կողմերում, և Ջասպերը որոշում է գնալ և տեսնել իրեն անծանոթ աշխարհը։ Իր եղբայր Ջունիորի հետ միասին նրանք հայտնվում են նավի վրա, որտեղ, ինչպես շուտով պարզվում է, ղեկավարում է չար բժիշկ Բլոկը, որը մեծ սիրում էր փորձություններ անել` հանուն հարստություն և զորություն ստանալու։ Կապիտանի դստեր` Էմմայի հետ միասին հերոսները կարողանում են հաղթել չար բժիշկին, և Ջասպերը կարողանում է ցույց տալ մյուսներին, թե ինչպիսին է իրականում աշխարհը։


== Նկարահանող խումբ ==
Ռեժիսորներ` Էկարտ Ֆինգբերգ, Քեյ Դելվենդալ
Պրոդյուսերներ` Սունիտա Սթրաք, Մարկ Դրամի, Ռոշ Լեներ
Սցենարի հեղինակ` Ջոն Չեմբերս, Էրակտ Ֆինգբերգ, Մայքլ Մադել, Մարտին Կուադեն
Դերերը հնչյունավորել են` Մալտե Արկոնա, Ռուֆուս Բեկ
Կոմպոզիտոր` Ֆլորիան Տեսլոֆ


== Գրախոսականներ ==
Olivier Bachelard. A l'aventure! abusdecine.com
Bianka Piringer. Jasper und das Limonadenkomplott. cinefacts.de
Renee Schonfeld. Jasper: Journey to the End of the World. commonsensemedia.org
Katharina Gärtner. Ein kleiner Pinguin entdeckt die große Welt. Filmreporter.de
Joachim Kurz. Kleiner Pinguin, ganz groß. kino-zeit.de
Eckart Fingberg. JASPER UND DAS LIMONADENKOMPLOTT. moviemaze.de
Nicolas Gilson. Jasper, Pingouin Explorateur. ungrandmoment.be, 09/02/2010.


== Ծանոթագրություններ ==
Լովինգ շրջան (Տեխաս)

Լովինգ շրջան (անգլ.՝ Loving County), ԱՄՆ Տեխաս նահանգի 254 վարչական միավորներից մեկը։ ԱՄՆ-ի բնակչության թվով ամենափոքր շրջանն է։ 2000 թվականի մարդահամարի տվյալներով բնակչության թիվը կազմում էր ընդամենը 67 մարդ, իսկ 2010 թվականի դրությամբ՝ 82 մարդ։ Շրջկենտրոնը Մենտոն բնակավայրն է։


== Պատմություն ==

Առաջին եվրոպացին, որը այցելել է ժամանակակից շրջանի տարածքը, իսպանացի կոնկիստադոր Անտոնիո դե Էսպեխոն էր, որը 1583 թվականին անցել է Պեկոս գետը։
1837-1874 թվականները տարածքն եղել է Բեխար շրջանի մի մասը, 1874 թվականին եղել է Թոմ շրջանի կազմի մեջ։ 1893 թվականին կազմավորվել է Լովինգ շրջանը։ Իր անվանումը ստացել է ֆերմեր Օլիվեր Լովինգի պատվին, որը խոշոր եղջերավոր կենդանիներ էր բուծում և այստեղ ագարակատուն ուներ։
1897 թվականին մտել է Ռիվս շրջանի կազմի մեջ։
1921 թվականին այստեղ նավթի հանք է բացվել, ինչը բնակչության մեծ հոսքի պատճառ է դարձել։ 1931 թվականին շրջանը կրկին վերակազմավորվել է։ 1933 թվականին գրանցվել է բնակչության թվի ամենամեծ ցուցանիշը՝ ավելի քան 600 մարդ։


== Քաղաքական դիրքորոշում ==
Բոլոր նախագահական ընտրություններում Լովինգ շրջանը քվեարկում է հանրապետական կուսակցության թեկնածուի օգտին՝ երբեմն բացառություն անելով անկախ թեկնածուներին։


== Աշխարհագրություն ==
ԱՄՆ-ի Մարդահամարի բյուրոյի տվյալներով, շրջանի ընդհանուր տարածքը կազմում է 1 753 կմ², որոնցից 1 743 կմ²-ն ցամաք է և 10 կմ²-ն կամ 0,56 %-ը՝ ջրամբարներ։
Պեկոս գետը համարվում է շրջանի արևմտյան սահմանը, Ռեդ Բլաֆ ջրամբարը գոյացնում է հյուսիսարևմտյան սահմանը Ռիվս և Էդի շրջանների հետ։ Լովինգ շրջանի լանդշաֆտը իրենից ներկայացնում է հարթ անապատ, մի քանի ոչ բարձր լեռներով։ Բուսականությունն աղքատ է, ներկայացված է անապատային խոտաբույսերով և թփուտներով, զանազան կակտուսներով և գետի երկայնքով աճող կարմրանի մացառուտներով։ Բարձրությունների տատանումները փոփոխվում են ծովի մակարդակից 818-1009 մետրի վրա։


== Հարևան շրջաններ ==
Լեա շրջան (հյուսիս)
Ռիվս շրջան (հարավ և արևմուտք)
Վինկլեր շրջան (արևելք)
Ուարդ շրջան (հարավ-արևելք)
Էդի շրջան (հյուսիս-արևմուտք)


== Բնակչություն ==
2000 թվականի մարդահամարի տվյալներով շրջանի բնակչությունը կազմում էր 67 մարդ, իսկ 2010 թվականի դրությամբ՝ 82 մարդ։ Բնակչության խտությունը կազմում էր 0,0384 մարդ/կմ²։ Բնակչության ռասայական կազմը՝ 60 սպիտակամորթ, այլ ռասաների 6 ներկայացուցիչ և երկու կամ ավելի ռասաների 1 ներկայացուցիչ։ 7 մարդ իսպանախոս էին կամ լատինոամերիկացի։
Լովինգը միակ շրջանն է Միացյալ Նահանգներում, որտեղ ոչ մեկ չի ապրում աղքատության սահմանաշենից ցածր մակարդակի վրա։


== Տնտեսություն ==
Շրջանի տնտեսությունը գրեթե ամբողջությամբ հիմնված է նավթագազային հորատապայթեցման աշխատանքների և ֆերմերային տնտեսության վրա։


== Բնակավայրեր ==
Մենտոն


== Ծանոթագրություններ ==
Կեեպա (այլ կիրառումներ)

Կեեպա անունը կամ տերմինը կարող է վերաբերել հետևյալ հոդվածներին․

Կեեպա - գյուղ Էստոնիայի Սաառե շրջանի կազմում։
Կեեպա - գյուղ Էստոնիայի Լասվա շրջանի կազմում։
Նեյչր

Նեյչր (Nature), նշանավոր անգլիական գիտական շաբաթագիր է, որն առաջին անգամ լույս է տեսել 1869 թվականի նոյեմբերի 4-ին։ 2007 թվականին 28.751 ազդեցության գործոնով հանդիսացել է առաջին բազմակարգ գիտական պարբերականը` իր ամենամեծ մրցակից Science ամսագրին (26.372 ազդեցության գործոն) թողնելով երկրորդ տեղում։
Գիտական պարբերականների մեծ մասը խիստ մասնագիտացված են, և Նեյչրը սակավ պարբերականներից է (մյուս ականավոր օրինակներից են Science և Proceedings of the National Academy of Sciences շաբաթաթերթերը), որ դեռ հրատարակում է բնօրինակ հետազոտության հոդվածներ գիտական բնագավառների լայն տիրույթում։ Շատ գիտական հետազոտության բնագավառներ կան, որոնց մեջ կարևոր նոր զարգացումներն ու բնօրինակ հետազոտությունները տեղ են գտնում Նեյչրում որպես հոդվածներ և նամակներ։
Հետազոտող գիտնականները պարբերականի առաջնային ունկնդիրներն են, սակայն ամփոփումներն և կից հոդվածները ամենակարևոր թերթերն հասկանելի են դարձնում ընդհանուր հասարակության և ուրիշ բնագավառներում գիտնականներին։ Ամեն թողարկման սկզբում լինում են խմբագրականները, լուրերը և հատկանիշ հոդվածները, որոնք գիտնականների ընդհանուր հետաքրքրության մաս են կազմում, որոնցից են ընթացիկ գործերը, գիտության ֆինանսավորումը, բիզնեսը, գիտական բարոյականությունը և հետազոտական նվաճումները։ Նաև մասեր կան որոնք վերաբերվում են գրքերին և արվեստին։ Պարբերականի մնացածը մեծ մասամբ պարունակում է հետազոտական հոդվածներ, որոնք խտացված և հույժ տեխնիկական են։ Հոդվածների երկարության վրա խիստ սահմանների պատճառով, շատ անգամ հրատարակված տեքստը հիմնականում հոդվածի թեմայի ամփոփում է, որի մանրամասների մասին տեղեկությունների համար հղումներ է տրվում դեպի «լրացուցիչ նյութերը» պարբերականի ցանցակայքի վրա։
2007 թվականին Նեյչրը Science-ի հետ միասին ստացան Աստուրիասի Իշխանի Մրցանակներ ﻿Հաղորդակցության և Մարդկայնության շնորհիվ։


== Աղբյուրներ ==
Լեգանես

Լեգանես (իսպ.՝ Leganés), քաղաք և համայնք Իսպանիայում, մտնում է Մադրիդ պրովինցիայի կազմում, Մադրիդ։ Համայնքը գտնվում է Արեա-Մետրոպոլիտանա գավառի կազմում։ Տարածքը 43,1 կմ2։ Բնակչությունը 187 227 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 11 կմ հեռավորություն։


== Պատմություն ==
Քաղաքի մասին առաջին հիշողությունները գալիս են 1280 թվականից։


== Ծանոթագրություններ ==


== Արտաքին հղումներ ==
Ayuntamiento de Leganés Archived 2002-12-01 at the Wayback Machine.
Pau's de Leganés - Información sobre los nuevos Paus que se están construyendo en Leganés Archived 2017-09-30 at the Wayback Machine.
Información de la Comunidad de Madrid sobre Leganés Archived 2006-08-22 at the Wayback Machine.
Previsión meteorológica a 7 días en el municipio Archived 2008-02-21 at the Wayback Machine.
Comunidad de Redes Inalámbricas en Leganés Archived 2020-08-07 at the Wayback Machine.
Información y Noticias de Leganés
Comunidades de Vecinos de Leganés en internet Archived 2009-10-03 at the Wayback Machine.
Página con todos los resultados y clasificaciones de la liga de Fútbol-7 de Leganés Archived 2016-03-15 at the Wayback Machine.
Página oficial del Club Balonmano Leganés con noticias, resultados y clasificaciones
Blog de rutas MTB por Leganés y alrededores Archived 2011-08-25 at the Wayback Machine.
Asociación de deportes de invierno esqui - snow en Leganés
Վլադիմիր Վինոկուրով

Վլադիմիր Վինոկուրով Նիկոլայլի (ռուս.՝ Влади́мир Никола́евич Виноку́ров, սեպտեմբերի 8, 1954(1954-09-08)), ռուս դիվանագետ։


== Կենսագրություն ==
Ավարտել է ՄՊՀ-ի Ասիայի և Աֆրիկայի երկրների ինստիտուտը (1976)։ 1981 թվականից անցել է դիվանագիտական աշխատանքի։ Տիրապետում է անգլերեն, ֆրանսերեն, լաոսերեն և թայերեն լեզուներին։

1982—1984 թվականներին եղել է Լաոսում ԽՍՀՄ դեսպանատան աշխատակից։
1990—1995 թվականներին ԽՍՀՄ դեսպանատան աշխատակից, իսկ հետո աշխատել է (1991 թվականից) Լաոսում Ռուսաստանի դեսպանատանը։
1998—2002 թվականներին եղել է ԱՄՆ-ում Ռուսաստանի դեսպանության աշխատակից։
2007—2013 թվականներին եղել է Սան Ֆրանցիսկոյում Ռուսաստանի գլխավոր հյուպատոսը (ԱՄՆ)։
2013—2016 թվականներին հատուկ հանձնարարությամբ դեսպան է եղել Ռուսաստանի ԱԳՆ-ում։
2016 թվականի մարտի 14-ից Ճամայկայում Ռուսաստանի Դաշնության արտակարգ լիազոր դեսպանն է։
2016 թվականի մարտի 14-ին համատեղության կարգով արտակարգ և լիազոր դեսպան է նշանակվել նաև Անտիգուա և Բարբուդայում, Սենթ Քիթս և Նևիսում, Դոմինիկայում։
Նաև 2016 թվականի մարտի 14-ից համատեղությամբ նշանակվել է Քինգստոնում (Ճամայկա) Ռուսաստանի Դաշնության մշտական ներկայացուցիչ։
2016 թվականի մայիսի 10-ից համատեղությամբ նշանակվել է Սենտ Լյուսիայում Ռուսաստանի Դաշնության դեսպան։


== Դիվանագիտական աստիճան ==
Երկրորդ կարգի արտակարգ և լիազոր դեսպան (2007 թվականի հունվարի 29)։
Առաջին կարգի արտակարգ և լիազոր դեսպան (2001 թվականի սեպտեմբերի 6)։
Արտակարգ և լիազոր դեսպան (2017 թվականի հունիսի 10)։


== Ընտանիք ==
Ամուսնացած է, ունի չափահաս որդի և դուստր։


== Ծանոթագրություններ ==


== Արտաքին հղումներ ==
Կենսագրությունը ՌԴ ԱԳՆ կայքում
Կենսագրությունը Ճամայկայում Ռուսաստանի դեսպանության կայքից Archived 2017-02-13 at the Wayback Machine.
Սիռգու

Սիռգու (էստ․՝ Sirgu), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 105 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վահան Վարդանյան (այլ կիրառումներ)

Վահան Վարդանյան անուն ազգանունը կարող է վերաբերել հետևյալ անձանց՝

Վահան Բաղդասարի Վարդանյան (1923-1996), հայ թարգմանիչ լրագրող։
Վահան Վարուժանի Վարդանյան (1962-2013) հայ բանաստեղծ։
Վահան Դավիթի Վարդանյան, հայ բժիշկ, Մեծ Եղեռնի զոհ։
Բոտոր

Բոտոր (ֆր.՝ Beautor), կոմունա Ֆրանսիայում՝ Պիկարդիա մարզի Էնա գավառում։ Էնայի դեպարտամենտ։ Մտնում է Տերնիե կանտոնի կազմի մեջ։ Կոմունայի շրջանը՝ Լան։
INSEE կոդը՝ 02059.


== Բնակչություն ==
2010 թվականին բնակչությունը կազմել է 2642 մարդ։


== Տնտեսություն ==
2010 թվականի տվյալներով 1699 աշխատունակ տարիքի մարդկանցից (15-64 տարեկան) 1145-ը տնտեսապես ակտիվ էին, 554 -ը անգործունակ (Ակտիվության ցուցանիշը — 67,4%, 1999 թվականին եղել է՝ 61,5%)։ 1145 աշխատունակ բնակիչներից 895 -ը աշխատում էին (524 տղամարդ և 371 կին), անաշխատանք էին 250 -ը (130 տղամարդ և 120 կին)։
554 անգործունակ մարդկանցից 116-ը աշակերտներ կամ ուսանողներ են, 184 -ը թոշակառու, 254 -ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բոտոր (ֆր.)
Հայկական կամուրջ (Ամստերդամ)

Ամստերդամի Հայկական կամուրջ (հոլ.՝ Armeensebrug), Ամստերդամի 1700 կամուրջներից 293 համարանիշը կրող կամուրջ, որը 2014 թվականի մայիսի 15-ից անվանվել է Հայկական կամուրջ։


== Պատմություն ==
17-րդ դարում հայ վաճառականներն ու Ամստերդամի հայ բնակիչներն այս կամրջով են անցուդարձ արել, այցելել Ամստերդամի Սուրբ Հոգի հայկական եկեղեցի։
Կամուրջը հայկական անվանելու նախաձեռնությունը պատկանում է Նիկոլայ Ռոմաշուկ Հայրապետյանին, ով հոլանդական արխիվներից «հայկական հետքն» ապացուցող փաստաթղթեր հավաքագրելով՝ կարողացել է պաշտոնապես ստանալ կամուրջը հայկական անվանելու թույլտվությունը
:

Կամրջի հանդիսավոր անվանակոչման և «ARMEENSEBRUG» հուշատախտակի տեղադրման արարողությանը մասնակցել են Նիդերլանդների թագավորությունում ՀՀ արտակարգ և լիազոր դեսպան Ձյունիկ Աղաջանյանը, Սուրբ Հոգի եկեղեցու առաջնորդ Տեր Տարոն Թադևոսյանը, Ամստերդամի քաղաքային պլանավորման ղեկավար Ռոբ Կատին, Փողոցների անվնակոչման գլխավոր քարտուղար Հանս Թոմասոնը, Նիկոլայ Ռոմաշուկ Հայրապետյանը, ՀԸԲՄ, Արարատ, Աբովյան կազմակերպությունների ներկայացուցիչներ։
«ARMEENSEBRUG» անվանումը կներառվի նաև Ամստերդամի քարտեզում։


== Ծանոթագրություններ ==


== Արտաքին հղումներ ==
Armeensebrug, brug 293 in de Keizerstraat over de Krom Boomssloot
Յազթեփե

Յազթեփե, գյուղ Օսմանյան կայսրությունում, Տրապիզոնի վիլայեթի Ֆաթսայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գրան Կորան

Գրան Կորան (ֆր.՝ Grand-Corent) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Սեյզերիա կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01177։


== Բնակչություն ==
Կոմունայի բնակչությունը 2010 թվականին կազմել է 161 մարդ։


== Ծանոթագրություններ ==


== Արտաքին հղումներ ==
Национальный институт статистики (ֆր.)
Էպարն

Էպարն  (ֆր.՝ Épargnes), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կոզ (կանտոն) կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 819։


== Բնակչություն ==


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Էպարնի վիճակագրության ազգային ինստիտուտ (ֆր.)
Դառնդաշտ

Դառնդաշտ, Ալադաղ, Դառան դաշտ, Դարան դաշտ, Դարին, Դարին դաշտ-Դաշտ Մեծ Հայքի Վասպուրական աշխարհի Արտազ գավառում։ Փռված էր Մակուից արևմուտք, կազմում էր Մակուի դաշտի մի մասը։ Ոմանք նույնացնում են Ավարայրի դաշտի հետ։ Այստեղ մոնղոլական իշխան Հուլավուն (13-րդ դար) կառուցվել է ԱԼԱԴԱՂ։


== Ծանոթագրություններ ==
Տղմաձուկ

Տղմաձուկ (Amia calva), ամիա, ոսկրային գանոիդների վերնակարգի տղմաձկների ընտանիքի միակ ժամանակակից ներկայացուցիչը։


== Նկարագրություն ==
Մարմնի երկարությունը մինչև 60 սմ է։ Թեփուկները ցիկլոիդային են, լողափամփուշտը բազմախորշ է։


== Տարածվածություն ==
Տարածված է Հյուսիսային Ամերիկայի ծանծաղ, ճահճոտ ջրավազաններում։


== Կերը ==
Սնվում է անողնաշարավորներով, մանր ձկներով։


== Բազմացումը ==
Ձվադրում է գարնանը. էգը դնում է 20-70 հազար ձու։ Արուն բույն է պատրաստում և պահպանում ձկնկիթն ու մատղաշներին։ Թրթուրները գլխի վրա ունեն ցեմենտային օրգան, որով ամրանում են բնի պատերին։


== Օգտագործումը ==
Արդյունաբերական նշանակություն համարյա չունի։
Նորայր Դավթյան

Նորայր Զավենի Դավթյան, Հայաստանի ազգային նվագարանների պետական նվագախմբի գեղարվեստական ղեկավար և գլխավոր դիրիժոր, պրոֆեսոր, Հայաստանի Հանրապետության վաստակավոր արտիստ։


== Կենսագրություն ==
Ծնվել է 1950 թ.Արտաշատի շրջանի Մրգավետ գյուղում։ 8-ամյա կրթություն ստանալուց հետո ընդունվել է Ռոմանոս Մելիքյանի անվան երաժշտական ուսումնարանի քամանչայի դասարան, որից հետո ավարտել է Աբովյանի անվան մանկավարժական ինստիտուտը, այնուհետև՝ Երևանի Կոմիտասի անվան պետական Կոնսերվատորիան՝ ստանալով նվագախմբի դիրիժորի մասնագիտություն։
Երաժշտական կարիերան սկսվել է 1970 թվականից, երբ Հայաստանի հեռուստատեսության և ռադիոյի Արամ Մերանգուլյանի անվան ժողգործիքների նվագախումբը հրավիրեց ընդգրկվել խմբում՝ որպես քամանչահար և բամբիռահար, այնուհետև՝ դիրիժոր։ Շուրջ 27-28 տարի ղեկավարել է Կոնսերվատորիայի ուսանողական ազգային նվագարանների նվագախումբը։ 1978 թվականից դասավանդում է Երևանի Կոմիտասի անվան պետական Կոնսերվատորիայում։
2005 թվականի ապրիլին կոմպոզիտոր Արա Գևորգյանի և Նորայր Դավթյանի ջանքերով ստեղծվեց և հիմնադրվեց Հայաստանի ազգային նվագարանների պետական նվագախումբը, որը հաջողությամբ գործում է մինչ օրս։ Նվագախումբը բաղկացած է բարձրագույն երաժշտական կրթությամբ 4 տասնյակ երաժիշտ կատարողներից։
Նվագախումբը համերգային շրջագայություններ է ունեցել ՀՀ մարզերում, Արցախում, ՌԴ Կրասնոդարի երկրամասում, ինչպես նաև Թուրքմենստանի հանրապետությունում` ՀՀ նախագահի պաշտոնական այցի և հայկական մշակութային օրերի շրջանակներում։
Համերգներով հանդես է եկել աշխարհի 35 երկրներում։ 2012 թվականին մասնակցել է Սայաթ-Նովայի 300-ամյա հոբելյանին նվիրված միջոցառումներին, իսկ 2013 թվականի նոյեմբերին 3-ին համերգ է ունեցել Բուենոս Այրեսի, Կորդովայի և Սան Պաուլոյի հայ համայնքներում՝ նվիրված Կոմիտասի 144-ամյակին։


== Պարգևներ ==
ՀՀ վաստակավոր արտիստ
ՀՀ մշակույթի նախարարության ոսկե մեդալ
«Հայրենիքին մատուցած ծառայությունների համար» 2-րդ աստիճանի մեդալ, 2017


== Ծանոթագրություններ ==


== Արտաքին հղումներ ==
Նորայր Դավթյանի 60 ամյակին նվիրված համերգ
Պոտենցիալ դաշտ

Պոտենցիալ դաշտ, պահպանողական դաշտ, վեկտորական դաշտ, որի շրջանառությունը (ցիրկուլյացիան) ցանկացած փակ հետագծով հավասար է զրոյի։ Եթե պոտենցիալ դաշտը ուժային դաշտ է, նշանակում է, որ դաշտի ուժերի աշխատանքը փակ հետագծի երկայնքով հավասար է զրոյի։
Պոտենցիալ դաշտի համար գոյություն ունի այնպիսի միարժեք 
  
    
      
        
          
            
              a
              →
            
          
        
        (
        M
        )
      
    
    {\displaystyle {\vec {a}}(M)}
   ֆունկցիա (դաշտի պոտենցիալ), որ 

  
    
      
        
          
            
              a
              →
            
          
        
        =
        grad
        ⁡
        ϕ
      
    
    {\displaystyle {\vec {a}}=\operatorname {grad} \phi }
  )Եթե պոտենցիալ դաշտ տրված է Ω միակապ տիրույթում, ապա այդ դաշտի պոտենցիալը կարող է որոշվել

  
    
      
        u
        =
        
          ∫
          
            A
            M
          
        
        (
        
          
            
              a
              →
            
          
        
        ,
        
          
            
              t
              →
            
          
        
        )
        d
        l
      
    
    {\displaystyle u=\int _{AM}({\vec {a}},{\vec {t}})dl}
  բանաձևով, որտեղ AM-ը Ω տիրույթի A սևեռված կետը M-ին միացնող ցանկացած ողորկ կոր է, 
  
    
      
        
          
            
              t
              →
            
          
        
      
    
    {\displaystyle {\vec {t}}}
  -ն AM կորի շոշափողի միավոր վեկտորն է, 

  
    
      
        1
      
    
    {\displaystyle 1}
  -ը՝ AM աղեղի երկարությունը՝ A կետից հաշված։ Եթե 
  
    
      
        
          
            
              a
              →
            
          
        
        (
        M
        )
      
    
    {\displaystyle {\vec {a}}(M)}
  -ը պոտենցիալ դաշտ է, ապա 

  
    
      
        r
        o
        t
        
          
            
              a
              →
            
          
        
        =
        0
      
    
    {\displaystyle rot{\vec {a}}=0}
  ։Ճիշտ է և հակառակը, եթե 
  
    
      
        r
        o
        t
        
          
            
              a
              →
            
          
        
        =
        0
      
    
    {\displaystyle rot{\vec {a}}=0}
   և դաշտը արված է միակապ տիրույթում ու դիֆերենցելի է, ապա 
  
    
      
        
          
            
              a
              →
            
          
        
        (
        M
        )
      
    
    {\displaystyle {\vec {a}}(M)}
  -ը պոտենցիալ դաշտ է։


== Օրինակներ ==
էլեկտրաստատիկ դաշտը, ձգողության դաշտը, արագությունների դաշտը անմրրիկ շարժման դեպքում։


== Տես նաև ==
Գրադիենտ
Սկալյար պոտենցիալ
Պոտենցիալի տեսություն
Էլեկտրական պոտենցիալ
Ուժային դաշտ
(7658) 1993 BM12

(7658) 1993 BM12, աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 22-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,431171 ա. մ., առավելագույնը մոտենում է 2,1183 ա. մ. հեռավորության վրա և հեռանում 2,744 ա. մ.։ Արեգակի շուրջ մեկ ամբողջական պտույտ է կատարում 1384,59 երկրային օրվա ընթացքում, իր ուղեծրով շարժվելով միջինում 0,260004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7658) 1993 BM12 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտեմովո (գյուղ, Սիչովսկի շրջան)

Անվան այլ կիրառումների համար տե՛ս՝ ԱրտեմովոԱրտեմովո (ռուս.՝ Артемово), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստելո Կավալկանտի

Կաստելո Կավալկանտի (իտալերեն՝ Castello Cavalcanti), Ուես Անդերսոնի կարճամետրաժ ֆիլմը՝ թողարկված 2013 թվականին։ Ջեյսոն Շվարցմանը կատարել է գլխավոր հերոսի դերը։ Ֆիլմը հովանավորված էր Prada ընկերության կողմից։ Նկարահանումները կատարվել են Հռոմում՝ Չինեչիտա կինոստուդիայի տարածքում։ Ֆիլմը առաջին անգամ ցուցադրվել է Հռոմի միջազգային կինոփառատոնի ժամանակ։


== Սյուժե ==
1955 թվականին իտալական Կաստելո Կավալկանտի գյուղում իր մեքենան է վթարի ենթարկում ամերիկյան վարորդ Ջեդ Կավալկանտի։ Քանի որ անսարքությունը լուրջ էր, գլխավոր հերոսը հասկանում է, որ դեռ երկար ժամանակ է մնալու այդ խուլ վայրում։ Նա որոշում է սպասել ավտոբուսին, որը անցնում է կանգառով ամեն քսան րոպե, բայց հանդիպում է տեղացի իտալացիներին և հայտնաբերում է, որ այդ վայրը նրա նախնիների բնակավայրն է։ Ջեդ կարողանում է գտնել իր բարեկամներին և ծանոթանում է նրանց հետ։ Նա որոշում է մնալ գյուղում և ժամանակ անցկացնել իտալացիների շրջանակում։


== Հղումներ ==
Ֆիլմում կան հղումներ իտալական կինոկլասիկային։ Այդ թվում «Քաղցր կյանք» և «Ամառկորդ» ֆիլմերին, որոնք նկարահանվել են Ֆեդերիկո Ֆելինիի կողմից։ Գլխավոր հերոսի ազգանունը համընկնում է ռեժիսորի՝ Ալբերտո Կավալկանտիի ազգանվան հետ։


== Արտաքին հղումներ ==
 Տեսանյութը
Castello Cavalcanti(անգլ.) ֆիլմը Internet Movie Database կայքում Կաղապար:Рейтинг-10


== Աղբյուրներ ==
Կիզիլ-Մայակ

Կիզիլ-Մայակ (ռուս.՝ Кызыл-Маяк, բաշկիրերեն՝ Ҡыҙыл Маяк), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիլդե Յերմուննսյոուգ Փեդերսոն

Հիլդե Յերմուննսյոուգ Փեդերսոն (նորվ.՝ Hilde Gjermundshaug Pedersen, օգոստոսի 11, 1964(1964-08-11), Համար, Հեդմարկ, Նորվեգիա), նորվեգացի դահուկորդուհի է, հանդես է եկել Նորվեգիայի ազգային հավաքականի կազմում 1984 թվականից մինչև 2008 թվականը։ Մասնակցել է երկու Օլիմպիական խաղերի, և 2002 թվականին Սոլթ Լեյք Սիթիում նվաճել է արծաթե մադալ 4 х 5 կմ էստաֆետում, իսկ 2006 թվականին Թուրինում  41 տարեկան հասակում նվաճեց բրոնզ 10 կմ դասական ոճում։


== Մարզական կարիերա ==
Հիլդե Յերմուննսյոուգ Փեդերսոնն հաղթել է հինգ մեդալ Աշխարհի առաջնություններում։ Մեկ ոսկե մեդալ նա նվաճել է 2005 թվականին էստաֆետում երկու արծաթ 2001 և 2003 թվականների էստաֆետում, և երկու բրոնզ էլ 2003 թվականին սպրինտում և 10 կմ մրցավազքում։ Աշխարհի գավաթում ընդհանուր առամամբ պատվո հարթակին  բարձրացել 13 անգամ, այդ թվում հինգ անգամ եզրափակչին է հասել երրորդը, յոթ անգամ երկրորդը և մեկ անգամ առաջինը։ Այս պահին Փեդերսոնը հանդիսանում է ամենամեծ դահուկորդուհին տարիքային սահամններում, ով հաղթել է Աշխարհի գավաթի մրցավազքը, որը անցկացվել է 2006 թվականի հունվարին Էստոնիայի Օտեպյաե քաղաքում։ Նա 41 տարեկան էր։
Բացի այդ, Փեդերսոնը զբաղվել է դահուկային տեղորոշմամբ, և այս մարզաձևում  Աշխարհի առաջնություններում նա հաղթել է հինգ մեդալ՝ երեք արծաթե և երկու բրոնզե, ինչպես նաև 1997 թվականին հաղթել է ընդհանուր հաշվարկը Աշխարհի գավաթի։ 2003 թվականին մարզուհին արժանացավ Egebergs Ærespris մրցանակին, սա հեղինակավոր մրցանակ է, որը հանձնվում է նորվեգացի ատլետներին, որոնք հաջողության են հասել միջազգային հարթակում մեկ մարզաձևում և ազգային  կամ ավելի բարձր առաջնություններում մեկ այլ մարզաձևում։


==== Թիմային հաղթանակներ ====


== Ծանոթագրություններ ==
Սիմեռպալու (այլ կիրառումներ)

Սիմեռպալու անունը կամ տերմինը կարող է վերաբերել հետևյալ հոդվածներին․

Սիմեռպալու - գյուղ Էստոնիայի Սիմեռպալու շրջանի կազմում։
Սիմեռպալու - գյուղական ավան Էստոնիայի Սիմեռպալու շրջանի կազմում։
Իզոլա դել Պիանո

Իզոլա դել Պիանո (իտալերեն՝ Isola del Piano), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 668 մարդ (2008 թվականի տվյալներով), բնակչության խտությունը՝ 29 մարդ/կմ²։ Տարածքը կազմում է 23 կմ²։ Փոստային ինդեքս՝ 61030։ Հեռախոսային կոդ՝ 0721։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0721 720127
Էլ-փոստ։ comune.isola-piano@provincia.ps.it
Պաշտոնական կայք։ http://www.comune.isola-del-piano.ps.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դրուժբա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ԴրուժբաԴրուժբա (ուկրաիներեն՝ Дружба), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Դրուժբա գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9032) Տանակամի

(9032) Տանակամի (անգլ.՝ Tanakami), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 23-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,286915 ա. մ., առավելագույնը մոտենում է 2,0557 ա. մ. հեռավորության վրա և հեռանում 2,5182 ա. մ.։ Արեգակի շուրջ մեկ ամբողջական պտույտ է կատարում 1263,2 երկրային օրվա ընթացքում, իր ուղեծրով շարժվելով միջինում 0,28499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9032) Տանակամի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)